Държавен вестник, бр. 13, 2010 г., стр. 7

БРОЙ  13	
Д Ъ Р Ж А В Е Н  В Е С Т Н И К 	
СТР.  7  
ЗАКОН
за допълнение на Закона за закрила и развитие 
на културата (обн., ДВ, бр. 50 от 1999 г.; изм., 
бр. 1 от 2000 г.; попр., бр. 34 от 2001 г.; изм., 
бр. 75 от 2002 г., бр. 55 от 2004 г., бр. 28, 74, 93, 
99 и 103 от 2005 г., бр. 21, 41 и 106 от 2006 г., 
бр. 84 от 2007 г., бр. 19, 42 и 74 от 2009 г.)
§ 1. В чл. 17, ал. 5 накрая се добавя „за 
срок от три години“.
Преходни разпоредби
§ 2. Заварените към влизането в сила на този 
закон трудови правоотношения за неопределено 
време на директорите на държавни културни 
институти, включително тези, възникнали въз 
основа на конкурс съгласно Кодекса на труда, се 
запазват до обявяването на конкурс за съответ­
ната длъжност при условията и по реда на чл. 5, 
ал. 3, чл. 7, ал. 4 и чл. 17, ал. 3, но не повече 
от 6 месеца от влизането в сила на този закон.
§ 3. Заварените към влизането в сила на 
този закон трудови правоотношения на работ­
ниците и служителите в българските културни 
институти в чужбина се запазват до изтичане 
на сроковете им.
Законът е приет от 41-ото Народно събрание 
на 4 февруари 2010 г. и е подпечатан с офици­
алния печат на Народното събрание.
Председател на Народното събрание: 
Цецка Цачева
1096
РЕШЕНИЕ
относно вътрешни правила на Постоянно 
действащата подкомисия към Комисията по 
правни въпроси, която осъществява парламен­
тарен контрол и наблюдение на процедурите 
по разрешаване, прилагане и използване на 
специалните разузнавателни средства, съх­
раняването и унищожаването на получената 
чрез тях информация, както и за защита на 
правата и свободите на гражданите срещу 
незаконосъобразното използване на специални 
разузнавателни средства
Народното събрание на основание чл. 86, 
ал. 1 от Конституцията на Република България 
и на чл. 24а, ал. 1 от Правилника за органи­
зацията и дейността на Народното събрание
Р Е Ш И :
Утвърждава вътрешни правила за реда и 
работата на Постоянно действащата подкомисия 
към Комисията по правни въпроси, която осъ­
ществява парламентарен контрол и наблюдение 
на процедурите по разрешаване, прилагане и 
използване на специалните разузнавателни 
средства, съхраняването и унищожаването на 
получената чрез тях информация, както и за 
защита на правата и свободите на гражданите 
срещу незаконосъобразното използване на 
специални разузнавателни средства:
Чл. 1. Тези вътрешни правила уреждат реда 
и работата на Подкомисията за парламента­
рен контрол и наблюдение на процедурите по 
разрешаването, прилагането и използването 
на специални разузнавателни средства, съх­
раняването и унищожаването на получената 
чрез тях информация, както и за защита на 
правата и свободите на гражданите срещу не­
законосъобразното използване на специални 
разузнавателни средства, наричана по-нататък 
„Подкомисията за контрол над специалните 
разузнавателни средства“.
Чл. 2. Подкомисията ежегодно до 30 април 
представя в Комисията по правни въпроси при 
Народното събрание доклад за извършената 
дейност, който съдържа обобщени данни за 
разрешаването, прилагането и използването 
на специални разузнавателни средства, съх­
раняването и унищожаването на получената 
чрез тях информация, както и за защита на 
правата и свободите на гражданите срещу не­
законосъобразното използване на специални 
разузнавателни средства.
Чл. 3. (1) Подкомисията има право:
1. да изисква в рамките на своята компе­
тентност информация от органите и структу­
рите, работещи със специални разузнавателни 
средства;
2. да проверява редовността на водене на 
регистрите при органите и структурите за 
специални разузнавателни средства, както и 
тяхната дейност по закона заедно със съхраня­
ваните искания, разрешения и разпореждания 
по използването и прилагането на специални 
разузнавателни средства, както и за съхраня­
ването и унищожаването на придобитата чрез 
тях информация;
3. на достъп до помещенията, в които се 
съхраняват документите във връзка с използва­
нето и прилагането на специални разузнавателни 
средства, и до помещенията, в които се съхранява
и унищожава придобитата чрез тях информация;
4. да прави предложения за подобряване 
на процедурите по използване и прилагане на 
специални разузнавателни средства, както и за 
съхраняване и унищожаване на придобитата 
чрез тях информация.
(2) Ръководството на подкомисията осигурява 
достъп на всеки неин член до цялата разпола­
гаема в подкомисията информация.
Чл. 4. При наличие на данни за неправо­
мерно използване и прилагане на специални 
разузнавателни средства, съответно съхраняване 
или унищожаване на придобитата чрез тях ин­
формация, подкомисията сезира органите на 
Прокуратурата и ръководителите на органите 
и структурите, работещи със специални разуз­
навателни средства.
Чл. 5. Подкомисията осъществява парла­
ментарен контрол:
1. върху разрешаването, прилагането и из­
ползването;
2. върху съхраняването и унищожаването;
3. върху защита на правата и свободите на 
гражданите срещу незаконосъобразното използ­
ване на специални разузнавателни средства.